Барање 14-7374/1

- За 2022 година поднесени се 42 апликации за отворање градини или за нивно поправка. Колку од овие апликации се прифатени и се спроведуваат или веќе се имплементирани?

Одговор:

Согласно интенцијата на министерството за ширење на мрежата на установи за згрижување и воспитување на деца од предучилишна возраст, а со тоа и пораст на вклученоста на децата во предучилишното образование, секоја година распишува јавен повик за финансирање на проекти за изградба, доградба, адаптација и опремување на објекти за проширување на капацитетите за згрижување и воспитание на деца од предучилишна возраст со средства од Буџетот на МТСП.

Во 2022 година, поднесени се 42 апликации за отварање на дополнителни места за згрижување и воспитание на деца од предучилишна возраст од кои прифатени се 4 апликации како комплетни. Имено, веќе инвестирана е опрема во детските градинки во Општина Крива Паланка, Општина Велес, Општина Киселла Вода и Општина Берово.

Во владина процедура е измената на Програмата за изградба, опремување и одржување на објекти за детска заштита за 2023 година во која вршиме дополнување и тоа опремување во Општина Кавадарци, село Дреново и во Општина Јегуновце, село Вратница.

- Од 2018 до 2022 година колку барања за градини се поднесени и колку градини се изградени

Одговор:

Во периодот од 2018 – 2022 година, до Комисијата за разгледување и рангирање на поднесените апликации (барања) од страна на општинитр за финансирање на проекти за градежни работи и/или опремување на просторот за проширување на капцитетите за згрижување и воспитание на деца од предучилишна поднесени се 223 апликации.

Во истиот период, отворени се вкупно 78 објекти, групи во други просторни услови кои се распределени во:  13 нови  Јавни установи за деца-детски градинки, 36 нови објекти во рамки на постојните Јавни установи како и 29 нови групи (промена на просторни услови во постоечки објекти - се зголемува капацитет за згрижување и групи во други просторни услови). ​Со отворање на овие капацитети всушност отворени се 7599 места за згрижување на деца од предучилишна возраст ширум државата.

- Колкав е бројот на запишани деца во градинките од 2018 до 2022 година

Одговор:

Бројот на запишани деца во детските градинки на територија на Република Северна Македонија е податок кој е менлив на дневна основа. Заклучно со декември 2022 година, бројот на запишани деца изнесувал 35.943 деца.

- Колкав е бројот на деца кои чекаат да бидат запишани во градинките од 2018 до 2022 година

Одговор:

Бројот на деца кои се на листа на чекање за упис во јавните детски градинки е податок кој е менлив на дневна основа. Заклучно со март 2023 година, бројот на деца кои се на листа на чекање изнесува 5.598 деца.